PATVIRTINTA

Molėtų rajono savivaldybės tarybos

2023 m. vasario 23 d. sprendimu Nr.B1-18

**molėtų rajono savivaldybės PROJEKTŲ, ĮGYVENDINAMŲ PAGAL molėtų RAJONO SAVIVALDYBĖS STRATEGINIO VEIKLOS PLANO 2023–2025 metams KULTŪRINĖS IR SPORTINĖS VEIKLOS BEI JOS INFRASTRUKTŪROS PROGRAMos PRIEMONĘ NR. 05.2.2.4.1 „SAKRALINIO PAVELDO OBJEKTŲ TVARKYMAS“, FINANSAVIMO TVARKOS APRAŠas**

**I SKYRIUS**

**BENDROSIOS NUOSTATOS**

1. Molėtų rajono savivaldybės projektų, įgyvendinamų pagal Molėtų rajono savivaldybės strateginio veiklos plano 2023 – 2025 metams Kultūrinės ir sportinės veiklos bei jos infrastruktūros programa priemonę Nr. 05.2.2.4.1 „Sakralinio paveldo objektų tvarkymas“, finansavimo tvarkos aprašas (toliau – Aprašas) reglamentuoja projektų įgyvendinimo tvarką, reikalavimus paraiškoms, jų teikimo ir vertinimo, finansavimo projektams skyrimo tvarką, lėšų, skirtų projektų įgyvendinimui, panaudojimo kontrolę ir atsakomybę už šio Aprašo pažeidimą.
2. Aprašo tikslas – vykdant Molėtų rajono savivaldybės kultūros paveldo išsaugojimo, pilietinių ir socialinių iniciatyvų sričių politiką skirti iš Molėtų rajono savivaldybės biudžeto lėšų ir prisidėti prie krašto sakralinio paveldo objektų, įregistruotų Kultūros vertybių registre arba Nekilnojamojo kultūros paveldo inventoriaus duomenų suvestinėje, išsaugojimo bei pritaikymo visuomenės ir turizmo poreikiams.
3. Teisinį šio Aprašo pagrindą sudaro Lietuvos Respublikos vietos savivaldos įstatymas, Nekilnojamojo kultūros paveldo apsaugos įstatymas, Molėtų rajono savivaldybės strateginis veiklos planas 2023–2025 metams, patvirtintas Molėtų rajono savivaldybės tarybos 2023 m. vasario 2 d. sprendimu Nr. B1–1 „Dėl Molėtų rajono savivaldybės strateginio veiklos plano 2023–2025 metams patvirtinimo“ ir kiti teisės aktai.
4. Šis Aprašas nustato Molėtų rajono savivaldybės strateginio veiklos plano 2023–2025 metams Kultūrinės ir sportinės veiklos bei jos infrastruktūros programos priemonės Nr. 05.2.2.4.1 „Sakralinio paveldo objektų tvarkymas“ (toliau – Priemonė) įgyvendinimo tvarką.
5. Lėšos Priemonei įgyvendinti numatomos kiekvienais metais Molėtų rajono savivaldybės biudžete.
6. Priemonės projektų finansavimo konkursą organizuoja Molėtų rajono savivaldybės administracija.
7. Priemonės finansavimo pagal šį Aprašą vykdymo pradžia – 2023 metai. Projektų vykdymo terminas – nuo einamųjų metų sausio 1 d. iki einamųjų metų gruodžio 30 d.
8. Molėtų rajono savivaldybės administracijos direktorius (toliau – Administracijos direktorius) tvirtina Priemonės projektų paraiškų vertinimo komisijos sudėtį (toliau – Komisija), jos veiklos reglamentą, finansuojamų projektų sąrašą ir lėšas bei sudaro biudžeto lėšų naudojimo sutartis (toliau – Sutartis) su konkurso laimėtojais.

**II SKYRIUS**

**SĄVOKOS**

1. Šiame Apraše vartojamos sąvokos:
	1. **Pareiškėjas** – sakralinio paveldo objektų, registruotų Kultūros vertybių registre arba Nekilnojamojo kultūros paveldo inventoriuje, ir esančių Savivaldybės teritorijoje, savininkai ir valdytojai.
	2. **Sakralinis paveldas** – objektai, vietos, jų kompleksai ir vietovės, reikšmingos religinėms bendruomenėms, bendrijoms.
	3. **Paraiška** – nustatytos formos dokumentas, teikiamas Komisijai, siekiant gauti finansavimą iš Molėtų rajono savivaldybės biudžeto šiame Apraše nustatyta tvarka.
	4. **Projektas** – laike apibrėžta kryptinga veiklos priemonių visuma, kurios tikslas suteikti paslaugą arba sukurti produktą, skirtą visuomenės poreikiams įgyvendinti.
	5. **Projekto vadovas** – asmuo, atsakingas už projekto įgyvendinimą.
	6. **Paraiškų vertinimo komisija** – Administracijos direktoriaus įsakymu sudaryta 5 (penkių) asmenų grupė, pagal nustatytus kriterijus vertinanti paraiškas projektams įgyvendinti.
	7. **Vertinimo kriterijai** – rodikliai, suteikiantys informaciją apie paraiškų kokybę, projektus ir jų įgyvendinimo rezultatus.

**III SKYRIUS**

 **KOORDINAVIMAS**

1. Priemonę koordinuoja Molėtų rajono savivaldybės administracijos Architektūros ir teritorijų planavimo skyriaus (toliau – Architektūros ir teritorijų planavimo skyrius) vyr. specialistė Nijolė Stalnionienė (Vilniaus g.44, 33140 Molėtai, 217 kab., tel. (8 383) 54758, el. paštas n.stalnioniene@moletai.lt.).
2. Pareiškėjai konsultuojami šio Aprašo 10 punkte nurodytu adresu ir telefonu.

**IV SKYRIUS**

**REIKALAVIMAI PARAIŠKOMS, JŲ PATEIKIMO TVARKA**

1. Informacija apie kasmetinį ar papildomą projektų finansavimą, kvietimas teikti paraiškas, skelbiama Molėtų rajono savivaldybės internetiniame puslapyje www.molėtai.lt. Konkretus paraiškų pateikimo terminas, kuris negali būti ilgesnis kaip 20 (dvidešimt) darbo dienų, nurodomas kvietime. Paraiškų priėmimo datą ir terminą nustato Priemonę koordinuojantis Architektūros ir teritorijų planavimo skyrius.
2. Pristatant paraiškos originalą tiesiogiai, šio Aprašo 10 punkte nurodytu adresu, Pareiškėjas pateikia kompiuteriu užpildytą paraišką (1 priedas). Paraiška turi būti užpildyta lietuvių kalba, ir patvirtinta pareiškėjo ar jo atstovo (asmuo turintis objekto valdytojo ar savininko įgaliojimą) parašu. Pareiškėjas paraišką privalo pateikti iki kvietime nurodytos datos įskaitytinai. Paraiškos originalas pateikiamas asmeniškai, per įgaliotą asmenį arba atsiunčiama paštu šio Aprašo 10 punkte nurodytu adresu. Siunčiant paraiškos originalą paštu ant voko turi būti nurodytas priemonės Nr.05.2.2.4.1 „Sakralinio paveldo objektų tvarkymas“ pavadinimas.
3. Projektų atrankos konkurso prioritetai:
	1. sakralinio paveldo objektas įregistruotas Kultūros vertybių registre;
	2. papildomus finansavimo šaltinius turintys pareiškėjai (prie papildomų finansavimo šaltinių priskiriamos ir nuosavos pareiškėjo lėšos);
	3. sakralinio paveldo objektai, kuriuose atliekami išsaugojimo darbai: tyrimai, remontas, avarinės grėsmės pašalinimas, konservavimas, restauravimas, atkūrimas ir projektavimas;
	4. apsaugos ir įgarsinimo sistemų įrengimas;
	5. sakralinio paveldo objektų aplinkos tvarkymo darbai: įvairių lauko dangų įrengimas (trinkelės, asfalto danga ir kt.);
	6. vargonų remontas.
4. Reikalavimai pareiškėjams ir paraiškoms, remiamos veiklos, tinkamos, netinkamos finansuoti projektų išlaidos, būtini ir rekomenduotini paraiškos priedai yra nurodyti Aprašo 2 priede.
5. Pagal Priemonę pateiktos paraiškos registruojamos Architektūros ir teritorijų planavimo skyriaus gaunamų dokumentų registre. Paraiškos, pateiktos pasibaigus kvietimui teikti projektų paraiškas nurodytam terminui, nevertinamos.

**V SKYRIUS**

 **PARAIŠKŲ VERTINIMAS**

1. Paraiškoms vertinti Administracijos direktoriaus įsakymu sudaroma Komisija.
2. Komisijos sudarymo tikslas – įvertinti Savivaldybės administracijai pateiktas paraiškas ir pateikti Administracijos direktoriui rekomendacijas dėl projektų, įgyvendinamų pagal Priemonę finansavimo.
3. Komisijos nariai yra Savivaldybės administracijos darbuotojai. Administracijos direktorius paskiria Komisijos pirmininką, pirmininko pavaduotoją ir tvirtina Komisijos sudėtį. Komisija sudaroma iš 5 (penkių) Komisijos narių, įskaitant pirmininką.
4. Komisiją techniškai aptarnauja Administracijos direktoriaus įsakymu paskirtas Komisijos sekretorius, kuris nėra Komisijos narys.
5. Komisijos darbo tvarką reglamentuoja komisijos darbo reglamentas (toliau – Reglamentas), kurį įsakymu tvirtina Administracijos direktorius.
6. Paraiškų vertinimas vykdomas dviem etapais: atliekant paraiškos administracinės atitikties ir kokybinį vertinimą.
7. Priemonės koordinatorius per 3 (tris) darbo dienas nuo paskutinės paraiškų Konkursui pateikimo dienos atlieka administracinės atitikties vertinimą užpildydamas paraiškos administracinės atitikties vertinimo formą (Aprašo 3 priedas).
8. Jeigu kartu su paraiška pateikti ne visi Aprašo 2 priedo 6–8 punktuose nurodyti privalomi pateikti dokumentai, Priemonės koordinatorius raštu (el. p. adresu, nurodytu paraiškoje) kreipiasi į pareiškėją, nurodydamas jam pateikti privalomus dokumentus per 3 (tris) darbo dienas nuo nurodymo gavimo dienos. Pareiškėjui per nustatytą terminą nepateikus privalomų dokumentų projektas nevertinamas.
9. Priemonės koordinatorius ne vėliau kaip per 10 (dešimt) darbo dienų nuo paskutinės paraiškų Konkursui pateikimo dienos pateikia paraiškas, kurios pagal administracinės atitikties vertinimą buvo įvertintos teigiamai, Komisijai, kokybiniam vertinimui.
10. Komisija paraiškas įvertina ir rekomendacijas Administracijos direktoriui pateikia ne vėliau kaip per 15 (penkiolika) darbo dienų nuo paskutinės paraiškų priėmimo dienos.
11. Komisija paraiškas vertina balais, pagal Aprašo 4 priede „Projektų vertinimo forma“ (toliau – Vertinimo forma) pateiktus paraiškų vertinimo kriterijus :
	1. projekto atitikimas Priemonės prioritetams, nurodytiems Aprašo 14 punkte (projektas atitinka vieną ar kelis Priemonei keliamus prioritetus);
	2. projekto tikslas (tikslas konkretus, pamatuojamas, įgyvendinamas);
	3. projekto aktualumas (projekto idėja originali, projektas yra aktualus);
	4. projekto įgyvendinimo planas (planas atitinka projekto tikslą);
	5. projekto biudžetas (projekto biudžeto lėšų planavimas atitinka Apraše numatytus reikalavimus, lėšos planuojamos racionaliai, atitinka vykdomo projekto veiklas, išlaidos pagrįstos);
	6. projekto rėmėjai (projektas turi rėmėjų, paraiškoje aiškiai nurodyti partnerių vaidmenys ir indėlis, pridėti bendradarbiavimą ir rėmimą patvirtinantys dokumentai).
12. Aukščiausias galimas bendras paraiškos vertinimas – 16 balų. Paraiškos, surinkusios mažiaus nei 8 balus, nėra finansuojamos.
13. Komisijos narys, įvertinęs paraišką ir pateikęs siūlymą neskirti finansavimo projekto įgyvendinimui arba siūlantis skirti mažesnę sumą nei prašo pareiškėjas, turi argumentuoti savo pasiūlymą Vertinimo formos skiltyje „Komisijos nario vertinimo išvada“.
14. Pareiškėjų projektams finansavimas neskiriamas, jeigu:
	1. pareiškėjas paraiškoje arba jos prieduose pateikė klaidinančią arba melagingą informaciją;
	2. Molėtų rajono savivaldybės administracija (toliau – Administracija) yra nustačiusi praėjusiais metais iš Molėtų rajono savivaldybės biudžeto finansuotų pareiškėjo projektų tikslinio lėšų panaudojimo ar buhalterinės apskaitos pažeidimus;
	3. pareiškėjas nėra pateikęs Administracijai projektų buhalterinės ataskaitos dokumentų už praėjusiais metais panaudotas Molėtų rajono savivaldybės biudžeto lėšas ir veiklos ataskaitų;
	4. pareiškėjas projekte numato vykdyti priemonės lėšomis neremiamą veiklą.
15. Komisija, nustačiusi, kad kai kurios paraiškos biudžete numatytos išlaidos nėra būtinos planuojamiems projekto rezultatams pasiekti, taip pat, jei paraiškos sąmatoje nurodytos išlaidos nėra realios, akivaizdžiai neatitinka rinkos kainos arba yra nepakankamai pagrįstos, gali siūlyti skirti pareiškėjui mažesnę nei paraiškoje prašoma paramos sumą.
16. Komisija, įvertinusi pareiškėjų paraiškas, teikia Administracijos direktoriui rekomendacijas ir pasiūlymus dėl projektų finansavimo.
17. Komisijos sprendimai yra rekomendacinio pobūdžio. Sprendimą dėl finansavimo skyrimo arba neskyrimo projektų įgyvendinimui priima Administracijos direktorius, atsižvelgdamas į Komisijos pateiktas rekomendacijas.
18. Administracijos direktoriaus įsakymo projektą dėl finansavimo skyrimo arba neskyrimo projektams įgyvendinti rengia Priemonės koordinatorius.

**VI SKYRIUS**

 **FINANSAVIMO SKYRIMAS**

1. Sprendimą dėl finansavimo skyrimo arba neskyrimo projektų įgyvendinimui Administracijos direktorius, atsižvelgdamas į Komisijos rekomendacijas ir pasiūlymus, priima ne vėliau kaip per 5 (penkias) darbo dienas nuo paskutinės Komisijos rekomendacijų pateikimo dienos.
2. Per 5 (penkias) darbo dienas nuo Administracijos direktoriaus sprendimo priėmimo dienos, priemonės koordinatorius turi:
	1. Savivaldybės internetinėje svetainėje www.molėtai.lt paskelbti pagal Priemonę finansavimą gavusių pareiškėjų pavadinimus, finansuotų projektų pavadinimus, Savivaldybės skirtų lėšų sumas;
	2. raštu arba elektroniniu paštu, nurodytu paraiškoje, informuoti pareiškėjus, kurių projektams finansavimas neskirtas, nurodant motyvus, kodėl paraiška nefinansuota.
3. Jei Savivaldybės skirta lėšų suma projekto įgyvendinimui yra mažesnė nei pareiškėjas prašė paraiškoje, prieš pasirašydamas biudžeto lėšų naudojimo sutartį (Aprašo 5 priedas) (toliau – Sutartis), projekto vykdytojas turi teisę keisti projekto veiklos apimtis, nekeičiant paraiškoje aprašytos veiklos turinio, tikslų bei privalo Priemonę koordinuojančiam Architektūros ir teritorijų planavimo skyriui pateikti patikslintą paraiškos Aprašo 1 priedo 5 punkto lentelę „Projekto uždavinys (-iai), veikla (-os)“.
4. Pareiškėjas per 1 (vieną) mėnesį nuo sprendimo priėmimo datos privalo atvykti sudaryti projekto finansavimo Sutartį adresu, nurodytu šio aprašo 10 punkte. Pareiškėjui neatvykus sudaryti Sutarties per 1 (vieno) mėnesio terminą, sprendimas skirti finansavimą panaikinamas.
5. Projekto finansavimo Sutartis su finansavimą gavusiais pareiškėjais dėl finansavimo skyrimo pasirašo Administracijos direktorius.
6. Projekto sąmatą formą B-1 (Sutarties 1 priedas), kuri yra neatskiriama projekto finansavimo Sutarties dalis, savo parašu arba saugiu elektroniniu parašu tvirtina finansavimą gavęs pareiškėjas. Lėšos projekto įgyvendinimui pervedamos projekto finansavimo Sutartyje nustatytais terminais ir tvarka.
7. Molėtų rajono savivaldybės tarybai nusprendus skirti papildomų lėšų Aprašo 4 punkto Priemonės įgyvendinimui, priemonę koordinuojantis Architektūros ir teritorijų planavimo skyrius privalo per 10 (dešimt) darbo dienų skelbti papildomą kvietimą teikti paraiškas šiame Apraše numatyta tvarka.

**VII SKYRIUS**

 **ATSAKOMYBĖ IR KONTROLĖ**

1. Pareiškėjas, vykdydamas sutartinius įsipareigojimus dėl projekto įgyvendinimui skirto finansavimo, užtikrina lėšų panaudojimą pagal tikslinę paskirtį ir atsako už nepanaudotų ar neteisėtai panaudotų lėšų grąžinimą į Molėtų rajono savivaldybės biudžetą.
2. Projekto vykdytojas, įgyvendinęs projektą, per 20 (dvidešimt) darbo dienų, bet ne vėliau kaip iki einamųjų metų gruodžio 30 dienos, Molėtų rajono savivaldybės administracijos Buhalterinės apskaitos skyriui pateikia:
	1. Lietuvos Respublikos finansų ministro nustatytos formos Biudžeto išlaidų sąmatos įvykdymo ataskaitą forma Nr. 2 (Sutarties 3 priedas);
	2. lėšų panaudojimo suvestinę (Sutarties 2 priedas);
	3. Architektūros ir teritorijų planavimo skyriui – Dalykinę projekto ataskaitą (Sutarties 4 priedas).
3. Projekto vykdytojas, neįsisavinęs visų pagal Sutartį gautų lėšų, privalo jas grąžinti į Sutartyje nurodytą Molėtų rajono savivaldybės biudžeto sąskaitą banke ne vėliau kaip iki einamųjų metų gruodžio 18 d.
4. Paaiškėjus, kad Savivaldybės skirtos lėšos buvo panaudotos ne pagal paskirtį arba jos nebuvo panaudotos, projektų vykdytojas privalo lėšas grąžinti į Savivaldybės biudžetą. To nepadarius, lėšos išieškomos teisės aktų nustatyta tvarka.

**VIII SKYRIUS**

 **BAIGIAMOSIOS NUOSTATOS**

1. Šis Aprašas gali būti keičiamas Molėtų rajono savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_